Um helgina fór fram fyrsta umferð í Meistarakeppni ungmenna í keilu . Keppt var í Keiluhöllinni Egilshöll . Alls tóku 47 ungmenni þátt í þessari umferð og var spilamennskan mjög góð . Leikið var á öllum brautum hússins og gekk mótið í alla staði mjög vel . Andri Freyr Jónsson KFR var með hæstu seríu mótsins eða 1.354 pinna í 6 leikjum sem gera 225.7 í meðaltal . Elva Rós Hannesdóttir ÍR setti Íslandsmet í 3. flokki unglinga í 2 , 3 , 4 , 5 og 6 leikjum en serían hennar var 185 – 198 – 200 – 143 – 165 og 163 eða samtals 1.054 sem gera 175,7 í meðaltal . Óskum Elvu Rós til hamingju með árangurinn . Hér má sjá myndir af sigurvegurum í öllum flokkum :